pythainlp/thai-wiki-dataset-v4 huggingface dataset:
บันนาอี

ในสถาปัตยกรรมอิหร่าน บันนาอี (banna'i, "เทคนิกของช่าง") เป็นศิลปะสำหรับตกแต่งที่ซึ่งมีการสลับระหว่างกระเบื้องเคลือบและอิฐเปลือยเพื่อสร้างลวดลายเรขาคณิตบนผนังหรือสร้างคำออกมาเป็นพระนามหรือข้อความศักดิ์สิทธิ์ เทคนิกนี้มีท่มาจากซีเรีย และ อิรัก ในศตวรรษที่แปด ก่อนจะเป็นที่นิยมมากในสมัยจักรวรรดิเซลจุก และ ตีมูริด
งานออกแบบตกแต่งอิฐที่นูนขึ้นมาเรียกว่า ฮะซาร์บัฟ (hazarbaf, มาจากคำว่า "hazar" "พัน" และ "baf" "สาน" หมายถึงลวดลายที่สานกันคล้ายผ้าของอิฐ)
วัดไทร (จังหวัดนครปฐม)

วัดไทร เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านตลาดบน ตำบลท่ากระชับ อำเภอนครชัยศรี จังหวัดนครปฐม ปัจจุบัน พระครูวิสุทธิ์ธรรมโฆส (สายันต์ โฆสธมฺโม) ดำรงตำแหน่งเจ้าอาวาส
วัดไทรตั้งเมื่อ พ.ศ. 2382 ต่อมาใน พ.ศ. 2485 สมเด็จพระมหาสมณเจ้า กรมพระยาวชิรญาณวโรรส เสด็จมาเยี่ยมที่วัดนี้และรับสั่งว่า อุโบสถของวัดไทรแปลกไปจากวัดอื่น อุโบสถหลังเก่าสร้างในสมัยพระบาทสมเด็จพระจุลจอมเกล้าเจ้าอยู่หัว โดยใช้ศิลปกรรมแบบจีนด้วยการนำเครื่องถ้วยชามลายครามและเบญจรงค์มาฝังประดับไว้ ได้บูรณะซ่อมแซมหลายครั้ง และบริเวณหน้าอุโบสถมีกลองซึ่งนำมาจากจังหวัดสกลนครตั้งอยู่ พบร่องรอยว่าอุโบสถหลังนี้น่าจะสร้างซ้อนทับบนซากฐานอาคารเดิม โดยปรากฏแนวอิฐเรียงเป็นพื้นอย่างชัดเจน รอบอุโบสถมีซุ้มเสมา ใบเสมาทำด้วยหินทรายสีแดงสลักลาย ส่วนมากชำรุดและลบเลือน
เจดีย์ทรงปรางค์ เชื่อกันว่าเป็นแบบองค์พระปฐมเจดีย์เดิมที่อยู่ภายใน ก่อนที่จะถูกสร้างครอบดังปัจจุบัน ศาลาท่าน้ำทรงไทย 2 หลัง ระบุว่าสร้างเมื่อ พ.ศ. 2474 และซ่อมเมื่อ พ.ศ. 2514 ปัจจุบันอยู่ในสภาพทรุดโทรม
วัดมะเดื่อ (จังหวัดนนทบุรี)

วัดมะเดื่อ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 9 บ้านคลองมะเดื่อ ตำบลบางรักใหญ่ อำเภอบางบัวทอง จังหวัดนนทบุรี
ประวัติ.
วัดมะเดื่อสร้างขึ้นเมื่อ พ.ศ. 2325 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2518 กล่าวกันว่า สมเด็จพระเจ้าอุทุมพรเป็นผู้สถาปนาวัดนี้ขึ้น พระนามของพระองค์มีความหมายถึงมะเดื่อ วัดนี้จึงชื่อว่า "วัดมะเดื่อ" แต่ก็มีผู้สันนิษฐานว่า บริเวณที่สร้างวัดคงมีต้นมะเดื่อขนาดใหญ่อยู่มากจึงให้ชื่อว่า "วัดมะเดื่อ" หากการสร้างวัดได้เริ่มเมื่อครั้งสมเด็จพระเจ้าอุทุมพรจริงตามคำบอกเล่าข้างต้น ก็คงเป็นเพียงการเริ่มดำเนินการเพราะขณะนั้นกรุงศรีอยุธยากำลังถูกกองทัพพม่าเข้ารุกราน และเมื่อบ้านเมืองสงบในสมัยพระบาทสมเด็จพระพุทธยอดฟ้าจุฬาโลก ชาวบ้านจึงได้กลับมาช่วยบูรณะวัด
อาคารเสนาสนะ.
อุโบสถหลังปัจจุบันเป็นหลังใหม่ มีขนาด 4 ห้อง ทรงโรง มีหลังคาลด 2 ชั้น มีตับหลังคา 3 ตับ ด้านหน้าและด้านหลังทำเป็นมุขคลุมชานชาลาทั้ง 2 ด้าน มีเครื่องลำยอง ช่อฟ้า ใบระกา หางหงส์ เป็นปูนประดับ กระจกสีทอง หน้าบันปูนปั้นประดิษฐานพระพุทธรูปประทับนั่งปางประทานพรล้อมด้วยลายกระหนกก้านขด หน้าบันคอสองเป็นรูปเทพนมปีกนกก้านขดขนาบอยู่ทั้ง 2 ด้าน หน้าบันปีกนกรูปกระหนกเปลว สองฝั่งเป็นรูปเทพนมอยู่กลาง ขนาบด้วยกระหนกก้านขดออกลายเป็นเทพนมด้านละ 2 องค์ สาหร่ายเป็นใบเทศ ปลายสาหร่ายเป็นหัวนาค ม่านแหวกระหว่างเสาห้องมุขกับเสารับชายคาเป็นรูปกระหนกก้านขดออกลายเทพนม เสาลอยและเสาอิงเป็นเสาเหลี่ยมย่อมุมไม้สิบสอง บัวหัวเสาเป็นบัวกลีบยาว โคนกลีบบัวแต่งเป็นกาทับไหล่รูปกลีบบัวขนาดเล็ก คอเสาเป็นบัวลูกแก้วอกไก่ บ่าเสาเป็นบัวคอเสื้อรูปกระจังปฏิญาณคว่ำ ปลายเสามีคันทวยรับชายคาของหลังคาตับสุดท้าย 
วิหารจัตุรมุขตั้งอยู่ทางด้านทิศใต้ของอุโบสถ ประดิษฐานพระพุทธรูปและรูปหล่อหลวงปู่เกิด (อดีตเจ้าอาวาส) มุขด้านหน้ามีหลังคาลด 3 ชั้น มุขด้านอื่นอีก 3 ด้าน มีหลังคาลด 2 ชั้น หน้าบันมุขด้านหน้าเป็นรูปพระปิดตา ล้อมด้วยลายกระหนกเปลว หอสวดมนต์และหมู่กุฏิเป็นหมู่อาคารทรงไทย ทำด้วยไม้สักยกพื้นสูง ชั้นล่างเป็นสถานที่บำเพ็ญกุศลของชาวบ้าน ชั้นบนเป็นหอสวดมนต์และหมู่กุฏิ มีลูกกรงโปร่งอยู่ด้านหน้า
วัดใหญ่ (จังหวัดสมุทรปราการ)

วัดใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันตกของแม่น้ำเจ้าพระยา ในหมู่ที่ 3 บ้านวัดใหญ่ (บางปลากด) ตำบลในคลองบางปลากด อำเภอพระสมุทรเจดีย์ จังหวัดสมุทรปราการ มีที่ดินตั้งวัดเนื้อที่ 23 ไร่ เศษ ปัจจุบันมีเจ้าอาวาสคือ พระมหาวิฑูร ธมฺมโชโต (นามสกุล แสงอินทร์)
วัดใหญ่เป็นวัดเก่าแก่วัดหนึ่ง มีหลักฐานทางราชการจากกรมการศาสนาว่า ได้ขึ้นทะเบียนประกาศตั้งเป็นวัดเมื่อวันที่ 9 ตุลาคม พ.ศ. 2304 แต่เดิมชาวบ้านนิยมเรียกอีกนามว่า วัดใหญ่บางปลากด และมีเจ้าอาวาสปกครองวัดสืบต่อกันมาจนถึงปัจจุบัน 
อาคารเสนาสนะต่าง ๆ โดยเฉพาะอุโบสถ วิหาร ศาลาการเปรียญ ได้รับการบูรณะกันมาหลายสมัยจนไม่สามารถซ่อมแซมได้ จนในสมัยที่พระครูสุตาภิรัตดำรงตำแหน่งเจ้าอาวาส ได้ร่วมกับญาติโยมสาธุชนละแวกนั้นก่อสร้างถาวรวัตถุดังกล่าวขึ้นมาใหม่เกือบหมด อุโบสถหลังใหม่ได้พระราชทานวิสุงคามสีมาเมื่อวันที่ 1 กันยายน พ.ศ. 2524 เขตวิสุงคามสีมากว้าง 30 ยาว 60 เมตร ตัวอุโบสถกว้าง 9 เมตร ยาว 29 เมตร ก่อสร้างแล้วเสร็จสิ้นค่าก่อสร้างงบประมาณ 9 ล้านบาทเศษในขณะนั้น วิหารกว้าง 11 เมตร ยาว 26 เมตร ศาลาการเปรียญมีสองชั้น กว้าง 28 เมตร ยาว 38 เมตร กุฏิสงฆ์มีลักษณะเป็นอาคารครึ่งตึกครึ่งไม้ 2 ชั้น จำนวน 10 หลัง และมีฌาปนสถานกว้าง 22 เมตร ยาว 38 เมตร นอกจากนั้นในบริเวณวัดยังมีหน่วยงานราชการตั้งอยู่ ได้แก่ โรงเรียนประถมศึกษา โรงพยาลส่งเสริมสุขภาพตำบล และศูนย์พัฒนาเด็กเล็ก
วัดใหม่ (จังหวัดสมุทรปราการ)

วัดใหม่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 คุ้มคลองฝ้าย (วัดใหม่) ตำบลในคลองบางปลากด อำเภอพระสมุทรเจดีย์ จังหวัดสมุทรปราการ ที่ดินตั้งวัดเนื้อที่ 13 ไร่ 2 งาน 15 ตารางวา ในช่วงเทศกาลปีใหม่ ประชาชนมักมากราบไหว้ขอพรพระพุทธมงคลนพคุณและหลวงปู่นาม โดยถือคติตามชื่อวัดใหม่เพื่อจะพบสิ่งใหม่ ๆ เข้ามาในชีวิตในปีใหม่
วัดใหม่ได้รับอนุญาตให้สร้างเมื่อวันที่ 19 เมษายน พ.ศ. 2400 ในสมัยพระบาทสมเด็จพระจอมเกล้าเจ้าอยู่หัว ชาวบ้านเรียกอีกนามหนึ่งว่า วัดใหม่บางปลากด ได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2512
อาคารเสนาสนะในวัด ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2518 ภายในประดิษฐานพระประธาน นามว่า "หลวงพ่อมงคลนพคุณ" สร้างในสมัยพระบาทสมเด็จพระจอมเกล้าเจ้าอยู่หัว กุฏิสงฆ์ จำนวน 15 หลัง หอสวดมนต์ สร้างเมื่อ พ.ศ. 2500 ศาลาการเปรียญ สร้างเมื่อ พ.ศ. 2524
วัดจันทร์แก้วเพ็ชรถาวรวนาราม

วัดจันทร์แก้วเพ็ชรถาวรวนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 1 บ้านหัวป่า ตำบลบ้านคลองสวน อำเภอพระสมุทรเจดีย์ จังหวัดสมุทรปราการ ปัจจุบันเจ้าอาวาสคือ พระครูวัชรธรรมคุณ (วิฑูรย์ สนฺตจิตฺโต)
ประมาณ พ.ศ. 2531 พระพิสาลพัฒนาทรได้ปรารภกับหมู่ศิษย์ว่าต้องการที่ดินบริเวณสี่มุมเมืองเพื่อสร้างสถานที่ปฏิบัติธรรมชานกรุง ในเบื้องต้น คุณนงค์และคุณชั้น จันทร์ชาวนา คุณสังวาล กระต่ายแก้ว คุณทวี ใจวิจิตร และลูกหลานตระกูลปานเพ็ชร มีความศรัทธาถวายที่ดิน 8 ไร่
พ.ศ. 2536 ทางราชการได้ตัดถนนเชื่อมกับถนนวงแหวนผ่านรอบบริเวณพื้นที่วัด ทำให้สามารถเดินทางสะดวกยิ่งขึ้น ทุกฝ่ายจึงร่วมใจกันสร้างและพัฒนาวัดอย่างรวดเร็ว พระพิสาลพัฒนาทรเสนอให้ตั้งชื่อวัดโดยนำคำจากนามสกุลทั้งสาม คือ "จันทร์", "แก้ว" และ "เพ็ชร" มารวมกับชื่อหลวงพ่อ คือ ถาวร จิตฺตถาวโร เป็น "วัดจันทร์แก้วเพ็ชรถาวรวนาราม" ปัจจุบันวัดได้ขยายพื้นที่ออกไปอีก รวมเนื้อที่ประมาณ 20 ไร่ กระทรวงศึกษาธิการประกาศตั้งเป็นวัดเมื่อวันที่ 25 มิถุนายน พ.ศ. 2542
พื้นที่วัดในปัจจุบันมีอาคารเสนาสนะที่สร้างขึ้นอย่างง่ายตามแบบวัดป่า ผนังโล่ง มีการสร้างกุฏิปฏิบัติธรรมรวม 80 หลัง ประชาชนมักมานั่งสมาธิ ทำบุญตักบาตร และเวียนเทียนในวันสำคัญทางศาสนา
แฟแร็นตส์ เตอเริก

แฟแร็นตส์ เตอเริก (3 สิงหาคม ค.ศ. 1935 –) เป็นนักปัญจกีฬาสมัยใหม่และแชมป์โอลิมปิกชาวฮังการี
กีฬาโอลิมปิก.
แฟแร็นตส์ เตอเริก ได้รับรางวัลเหรียญทองประเภทบุคคลในโอลิมปิกฤดูร้อน 1964 ที่โตเกียว และรางวัลเหรียญทองแตงกับทีมฮังการี รวมถึงเขาได้รับรางวัลเหรียญทองในโอลิมปิกฤดูร้อน 1968 ที่เม็กซิโกซิตีกับทีมฮังการี
รางวัลที่ได้รับ.
เตอเริกได้รับเลือกเป็นนักกีฬาชายฮังการีแห่งปี ค.ศ. 1964 รวมถึงผู้ฝึกสอนฮังการีแห่งปี ค.ศ. 1989
การรุกรานไซปรัสของตุรกี

การรุกรานไซปรัสของตุรกี  ซึ่งประเทศตุรกีใช้รหัสนามว่า ปฏิบัติการอัตติลา  เริ่มดำเนินการในวันที่ 20 กรกฎาคม ค.ศ. 1974 ต่อเนื่องจากรัฐประหารในประเทศไซปรัสในวันที่ 15 กรกฎาคม ค.ศ. 1974
รัฐประหารครั้งนั้นสั่งการโดยรัฐบาลทหารกรีกและจัดฉากโดยกองกำลังพิทักษ์ชาติไซปรัส ร่วมกับเอโอกา-บี รัฐบาลทหารได้ขับประธานาธิบดีอัครมุขนายกมาการีโอสที่ 3 แห่งไซปรัส ออกจากอำนาจ แล้วแต่งตั้งนีโกส ซัมป์ซอน ให้ดำรงตำแหน่งแทน จุดประสงค์ของรัฐประหารคือการรวม ("enosis") ไซปรัสเข้ากับประเทศกรีซ และการประกาศตั้งสาธารณรัฐเฮลเลนิกแห่งไซปรัส (Hellenic Republic of Cyprus)
ในเดือนกรกฎาคม ค.ศ. 1974 กองทัพตุรกีได้รุกรานและยึดพื้นที่ร้อยละ 3 ของเกาะก่อนจะมีการประกาศหยุดยิง คณะผู้ยึดอำนาจการปกครองกรีกล่มสลายและถูกแทนที่ด้วยรัฐบาลประชาธิปไตย ในเดือนสิงหาคม ค.ศ. 1974 กองทัพตุรกีเข้ารุกรานอีกครั้งและยึดพื้นที่เกาะได้ประมาณร้อยละ 36 แนวเส้นหยุดยิงตั้งแต่เดือนสิงหาคม ค.ศ. 1974 เป็นต้นมา กลายเป็นเขตกันชนของสหประชาชาติในประเทศไซปรัส และเรียกกันโดยทั่วไปว่าเส้นสีเขียว
ประชาชนประมาณ 150,000 คน (มากกว่าหนึ่งส่วนสี่ของประชากรประเทศไซปรัส และหนึ่งส่วนสามของประชากรชาวไซปรัสเชื้อสายกรีก) ถูกขับออกจากตอนเหนือของเกาะที่ซึ่งมีประชากรชาวไซปรัสเชื้อสายกรีกคิดเป็นร้อยละ 80 ไม่กี่ปีต่อมาใน ค.ศ. 1975 ชาวไซปรัสเชื้อสายตุรกีเกือบ 60,000 คน คิดเป็นครึ่งหนึ่งของประชากรชาวไซปรัสเชื้อสายตุรกี ถูกขับจากตอนใต้ไปยังตอนเหนือ การรุกรานของตุรกีสิ้นสุดลงด้วยการแบ่งแยกเกาะไซปรัสออกด้วยเส้นสีเขียวที่สหประชาชาติเฝ้าสังเกต และก่อตั้งเขตปกครองตนเองของชาวไซปรัสเชื้อสายตุรกี"โดยพฤตินัย"ในตอนเหนือ ใน ค.ศ. 1983 สาธารณรัฐตุรกีแห่งนอร์เทิร์นไซปรัสประกาศเอกราช แม้ว่ามีเพียงประเทศตุรกีเพียงประเทศเดียวที่ให้การรับรองก็ตาม ประชาคมระหว่างประเทศถือว่าดินแดนนอร์เทิร์นไซปรัสคือดินแดนที่ตุรกียึดครองในสาธารณรัฐไซปรัส ประชาคมนานาชาติมองว่าการยึดครองดังกล่าวไม่ชอบด้วยกฎหมายระหว่างประเทศ โดยถือว่าเป็นการยึดครองดินแดนสหภาพยุโรปซึ่งไซปรัสเป็นสมาชิกอยู่
บรรดาผู้พูดภาษาตุรกีเรียกปฏิบัติการนี้ว่า "ปฏิบัติการสันติภาพไซปรัส"  "ปฏิบัติการสันติภาพ"  หรือ "ปฏิบัติการไซปรัส"  เพราะพวกเขาอ้างว่าการดำเนินการของทหารตุรกีเป็นปฏิบัติการรักษาสันติภาพ
วัดใหม่ลำนกแขวก

วัดใหม่ลำนกแขวก เป็นวัดราษฎร์สังกัดคณะสงฆ์มหานิกาย ตั้งอยู่ในแขวงแสนแสบ เขตมีนบุรี กรุงเทพมหานคร มีที่ดิน 10 ไร่ 2 งาน 
วัดใหม่ลำนกแขวกสร้างขึ้นเมื่อราวปี พ.ศ. 2440 แต่เดิมบริเวณนี้เป็นที่ราบลุ่ม มีต้นไม้ขึ้นอยู่มาก เมื่อฝนตกจะมีน้ำขังเป็นทางยาว จึงทำให้นกแขวกมาอาศัยอยู่มาก ต่อมาเมื่อมีผู้คนเข้ามาอาศัยอยู่บริเวณนี้ จึงได้ตั้งชื่อย่านนี้ว่า ลำบางนกแขวก ต่อมาเมื่อชาวบ้านจะไปทำบุญต้องเดินทางไปวัดอื่นที่อยู่ไกล จึงคิดที่จะสร้างวัดขึ้นมา เมื่อสร้างวัดเสร็จแล้วผู้คนมักจะเรียกว่า วัดใหม่ ภายหลังปรากฏว่าวัดที่สร้างใหม่หลายวัดก็เรียกว่าวัดใหม่กันหมด จนไม่ทราบว่า เอ่ยถึงวัดใด จึงได้เรียกวัดที่สร้างบริเวณริมคลองลำบางนกแขวกว่า "วัดใหม่ลำบางนกแขวก" ภายหลังคำว่า "บาง" หายไป จึงเรียกว่า "วัดใหม่ลำนกแขวก" จนถึงปัจจุบัน 
วัดใหม่ลำนกแขวกได้รับพระราชทานวิสุงคามสีมาเมื่อวันที่ 2 พฤษภาคม พ.ศ. 2446 เดิมมีเพียงโบสถ์ที่ปลูกด้วยหลังคาสังกะสี ไม่มีฝาอยู่เลยสักด้านเดียว และไม่มีพระสงฆ์อยู่ ต่อมามีคนมาปลูกบ้านเรือนบริเวณนี้จนขยายเป็นหมู่บ้าน จึงได้มีพระอยู่ 3 รูป คือ อาจารย์ชม หลวงดามี และพระผ่อง โดยมีหลวงปู่ชมเป็นเจ้าอาวาส ต่อมาราว พ.ศ. 2472 หลวงปู่ชมพร้อมด้วยผู้มีจิตศรัทธา นำโดยนายเป้าและนายช่วง ทองประดิษฐ์ นายเหมือน เข็มกลัดทอง นายบก ทิวะกะลิน และนายโต๊ะ ฉิมวงษ์ ได้ร่วมใจสละทรัพย์สร้างอุโบสถขึ้นหนึ่งหลัง และไปอัญเชิญหลวงพ่อโต ซึ่งเป็นพระที่แกะสลักด้วยหินทรายแดง ปางสมาธิ ศิลปะอู่ทอง ที่ได้ขุดพบจากวัดร้างใน จังหวัดสุพรรณบุรี มาประดิษฐานเป็นพระประธานในอุโบสถ 
ศาลาการเปรียญหลังใหญ่มีอักษรพระนามาภิไธยย่อ สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ประดับอยู่ที่หน้าบัน ภายในประดิษฐานพระพุทธสิหิงค์จำลอง ขนาดหน้าตักกว้าง 60 นิ้ว บริเวณวัดยังเป็นที่ตั้งของโรงเรียนวัดใหม่ลำนกแขวก
วัดอุดมรังสี

วัดอุดมรังสี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร มีเนื้อที่ 13 ไร่ 3 งาน 69 ตารางวา พื้นที่ตั้งวัดเป็นที่ราบลุ่ม ติดกับถนนเพชรเกษม ใกล้เคียงกับคลองมหาศร
วัดเริ่มก่อสร้างเมื่อ พ.ศ. 2500 เมื่อสมเด็จพระอริยวงศาคตญาณ (ปลด กิตฺติโสภโณ) วัดเบญจมบพิตรดุสิตวนารามราชวรวิหาร ได้รับการถวายที่ดินจากนายล้อมและนางพิมเสน ฟักอุดม จำนวน 7 ไร่ 1 งาน ได้รับอนุญาตตั้งวัดเมื่อวันที่ 27 กรกฎาคม พ.ศ. 2508 ชื่อของวัดนำมาจากคำว่า "อุดม" ซึ่งเป็นส่วนหนึ่งของนามสกุลผู้สร้างวัดและถวายที่ดิน ส่วนคำว่า "รังสี" หมายถึง วัดอันเป็นแดนให้รัศมีหรือแสงสว่างมาก ผู้ขออนุญาตสร้างวัด คือ นายล้อม วัดได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 ได้ประกอบพิธีผูกพัทธสีมาเมื่อวันที่ 6 พฤษภาคม พ.ศ. 2516
อาคารเสนาสนะประกอบด้วย อุโบสถ กว้าง 25 เมตร ยาว 35 เมตร สร้างเมื่อ พ.ศ. 2503 กุฏิสงฆ์จำนวน 18 หลัง ศาลาการเปรียญทรงไทย 2 ชั้น กว้าง 22 เมตร ยาว 44 เมตร สำหรับปูชนียวัตถุ มีพระประธานประจำอุโบสถ นามว่า "พระพุทธรังสี" เป็นพระพุทธรูปปางมารวิชัย ขนาดหน้าตักกว้าง 60 นิ้ว สูง 70 นิ้ว สร้างเมื่อ พ.ศ. 2510 วัดยังมีหลวงพ่อขาวและพระพุทธรูปปางต่าง ๆ รูปเหมือนสมเด็จพระพุฒาจารย์ (โต พฺรหฺมรํสี) และรอยพระพุทธบาทจำลอง
เขตมหานคร

เขตมหานคร  หรือ เมโทร  คือภูมิภาคที่ประกอบด้วยใจกลางเมืองที่มีประชากรหนาแน่น และพื้นที่โดยรอบที่มีประชากรน้อยกว่า ซึ่งอยู่ภายใต้เขตการบริหารเดียวกัน มีอุตสาหกรรม โครงสร้างพื้นฐาน และที่อยู่อาศัยร่วมกัน เขตมหานครมักประกอบด้วยหลายเขตอำนาจและหลายเขตเทศบาล ได้แก่ ย่าน ตำบล แขวง โบโร นคร เมือง นอกเมือง ชานเมือง เทศมณฑล อำเภอ เขต รัฐ และแม้แต่ประเทศ อย่างเช่นยูโรดริสทริกต์ (eurodistrict) เมื่อสถาบันทางสังคม เศรษฐกิจ และการเมืองเปลี่ยนไป เขตมหานครจะกลายเป็นภูมิภาคที่สำคัญทางเศรษฐกิจและการเมือง
เขตมหานครจะรวมถึงเมืองบริวาร และพื้นที่ชนบทที่แทรกระหว่างกลาง ซึ่งมีสังคมและเศรษฐกิจเชื่อมโยงหรือขึ้นอยู่กับศูนย์กลางของเมือง โดยทั่วไปจะวัดจากรูปแบบการเดินทางไปกลับเป็นประจำ (commuting) เขตมหานครส่วนใหญ่มักยึดกับนครศูนย์กลางแห่งเดียว เช่น เขตมหานครปารีส (ปารีส), เขตมหานครมุมไบ, เขตมหานครนิวยอร์ก (นครนิวยอร์ก) และกรุงเทพมหานครและปริมณฑล ในบางกรณี เขตมหานครอาจมีศูนย์กลางหลายแห่งที่มีความสำคัญใกล้เคียงกันก็ได้ เช่น เขตมหานครแดลลัส–ฟอร์ตเวิร์ท (แดลลัสและฟอร์ตเวิร์ท), เขตมหานครอิสลามาบาด–ราวัลปินดี (อิสลามาบาดและราวัลปินดี), เขตมหานครแม่น้ำไรน์-รัวร์ในเยอรมนี และรันด์สตัดในเนเธอร์แลนด์
แนวคิดเกี่ยวกับพื้นที่ทางสถิติของเมือง (metropolitan statistical area) มีความเด่นชัดขึ้นในสหรัฐอเมริกา เขตมหานครเองอาจเป็นส่วนหนึ่งของอภิมหานคร (megalopolis) ที่มีขนาดใหญ่กว่า สำหรับศูนย์กลางเขตเมืองนอกเขตมหานครที่สร้างแรงดึงดูดที่คล้ายกันในระดับที่เล็กลงในแต่ละภูมิภาคของตนนั้น ได้มีการริเริ่มแนวคิดเรื่องรีจิโอโพลิส (regiopolis) และเขตรีจิโอโพลิตัน (regiopolitan area) หรือรีจิโอ (regio) โดยศาสตราจารย์ชาวเยอรมันในปี 2006 และนอกจากนี้ในสหรัฐอเมริกา ก็มีการใช้คำว่า พื้นที่ทางสถิติของเมืองขนาดเล็ก (micropolitan statistical area)
หลิ่วโจว

หลิ่วโจว (#เปลี่ยนทาง , เสียงอ่าน IPA:) เป็นนครระดับจังหวัดทางตอนเหนือ-กลางของเขตปกครองตนเองชนชาติจ้วง กว่างซี สาธารณรัฐประชาชนจีน ในปี 2010 จังหวัดนี้มีประชากร 3,758,700 คน อยู่อาศัยในเขตเมือง 1,436,599 คน ซึ่งประกอบด้วย 4 เขต มีพื้นที่ทั้งหมด และมีพื้นที่เฉพาะเขตเมือง 
เขตการปกครอง.
หลิ่วโจวแบ่งออกเป็นเขตการปกครองระดับอำเภอจำนวน 10 แห่ง ได้แก่ 5 เขต, 3 อำเภอ และ 2 อำเภอปกครองตนเอง
ปูตินส์พาเลซ

ปูตินส์พาเลซ ฮิสทรีออฟเวิล์ดส์ลาร์เจสต์ไบรบ์  เป็นภาพยนตร์สารคดีรัสเซียที่เผยแพร่ในปี 2021 โดยองค์กรไม่แสวงผลกำไรมูลนิธิต่อต้านคอร์รัปชั่น (FBK) ภาพยนตร์มีเนื้อเกี่ยวกับการคอร์รัปชั่นของประธานาธิบดีรัสเซีย วลาดีมีร์ ปูตินที่เป็นที่ครหากับบ้านพักที่แหลมอีโดโคปาส ภาพยนตร์ประมาณการณ์ว่าหมู่อาคารที่อยู่อาศัยซึ่งตั้งอยู่ในเมืองเกเลนด์จีค ดินแดนครัสโนดาร์นี้สร้างขึ้นให้กับปูตินและคิดเป็นมูลค่าการก่อสร้างสูงกว่าหนึ่งแสนล้านรูเบิล (ราว 4 หมื่นล้านบาท หรือ 1.35 พันล้านดอลลาร์สหรัฐ) ซึ่งกล่าวไว้เป็น "การติดสินบนที่ใหญ่ที่สุดในประวัติศาสตร์"
ปูตินกล่าวว่าทั้งตนและครอบครัวไม่ได้ถือครองวังนี้ และประณามการสอบสวน Arkady Rotenberg ผู้มีอำนาจที่มีความสัมพันธ์ใกล้ชิดกับปูติน อ้างสิทธิความเป็นเจ้าของ
ควันดา

ควันดา (มาจาก 'Q and A',) เป็นแพลตฟอร์มการเรียนรู้ที่ใช้ AI ถูกพัฒนาโดย Mathpresso Inc. ซึ่งเป็น บริษัทเทคโนโลยีทางด้านการศึกษาที่ตั้งอยู่ในประเทศเกาหลีใต้ ควันดาใช้เทคโนโลยีการรู้จำอักขระด้วยแสง เพื่อสแกนปัญหาทางคณิตศาสตร์และให้แนวทางแก้ไขปัญหาพร้อมคำอธิบายเป็นขั้นเป็นตอน
เมื่อปี ค.ศ. 2021 ควันดารั้งอันดับ 1 บนชาร์ตการศึกษาใน 20 ประเทศ รวมถึงญี่ปุ่น เวียดนาม อินโดนีเซีย และไทย ควันดา ก่อตั้งสำนักงานต่างประเทศในญี่ปุ่น เวียดนาม และ อินโดนีเซีย
ณ เดือนธันวาคม ค.ศ.2022 QANDA แก้โจทย์มากกว่า 4.7 พันล้านคำถาม QANDA มีผู้ใช้บริการจดทะเบียนทั้งหมด 75 ล้านราย และมีผู้ใช้บริการรายเดือน (Monthly Active Users: MAU) 13 ล้านรายใน 50 ประเทศ 87% ของผู้ใช้มาจากต่างประเทศ เช่น เวียดนามและอินโดนีเซีย
ประวัติ.
จองฮยุน "เรย์" ลี ผู้ก่อตั้งร่วมได้แนวคิดเกี่ยวกับควันดา เขาคิดได้ครั้งแรกตอนเขาเรียนอยู่มหาวิทยาลัยชั้นปีที่ 1 ตอนที่เขาติวเตอร์สอนพิเศษ เขาตระหนักดีว่าคุณภาพการศึกษาที่นักเรียนได้รับนั้นขึ้นอยู่กับสถานที่ที่พวกเขาอาศัยอยู่เป็นอย่างมาก เขาสังเกตว่านักเรียน K-12 ที่เขาสอนมักจะถามคำถามที่มีความคล้ายคลึงกัน ซึ่งเขารู้ว่าคำถามนั้นมาจากหนังสือเรียนหลายเล่มที่ใช้ในโรงเรียน เขาจึงตัดสินใจที่จะร่วมมือกับเพื่อนสมัยมัธยมปลายของเขา ยองแจ "เจค" ลีเพื่อสร้างแพลตฟอร์มที่นักเรียนสามารถถามคำถามและหาวิธีแก้ปัญหาโดยละเอียดได้ง่าย ๆ เพียงแค่ใช้แอพมือถือเพื่อสแกนและส่งคำถาม ทั้งนี้เพื่อนในโรงเรียนของวองกุก จุง ลี และ โฮแจ ชย็อง เข้าร่วมทีมด้วย
Mathpresso, Inc. ก่อตั้งที่กรุงโซลเมื่อเดือนมิถุนายน ค.ศ. 2015
มกราคม ค.ศ.2016 แอปควันดารุ่นแรกของ Mathpresso ได้เปิดตัว เป็นแอปถามตอบระหว่างนักเรียนและติวเตอร์
เมื่อเดือนตุลาคม ค.ศ.2017 ควันดาได้เปิดตัวความสามารถในการค้นหาแบบ AI ที่อนุญาตให้ผู้ใช้ค้นหาคำตอบได้ภายในไม่กี่วินาที
มิถุนายน ค.ศ.2021 ควันดาได้ระดมทุน Series C จำนวน 50 ล้านดอลลาร์ และเมื่อเดือนพฤศจิกายน ปีเดียวกัน QANDA ได้รับการลงทุนเชิงกลยุทธ์จาก Google
นับตั้งแต่เริ่มก่อตั้ง บริษัทฯ ได้รับการสนับสนุนเงินทุน Series C จากนักลงทุน ได้แก่กูเกิล, Yellowdog, GGV Capital, Goodwater Capital, KDB และ SKS Private Equity โดยมี SoftBank Ventures Asia, Legend Capital, Mirae Asset Venture Investment และ Smilegate Investment เงินลงทุนรวมทั้งหมดประมาณ 122 ล้านดอลลาร์
คุณสมบัติ.
QANDA ใช้ฟังก์ชันการค้นหาด้วยเทคโนโลยี OCR นอกจากนี้ยังมีการสอนแบบถาม-ตอบตัวต่อตัว และฟังก์ชันจับเวลาเรียน (study timer)
ปีค.ศ.2021 QANDA ได้เปิดตัวฟีเจอร์เพิ่มเติม รวมถึงรูปแบบการสมัครสมาชิกระดับพรีเมียมที่นำเสนอการบรรยายไมโครวิดีโอแบบไม่จำกัด (byte-sized) และฟีเจอร์กระดานสนทนาที่ส่งเสริมการเรียนรู้ร่วมกัน และได้เปิดตัว QANDA Tutor บริการสอนแบบ 1:1 บนแท็บเล็ต และควันดาได้เปิดตัวฟีเจอร์เตรียมสอบที่นำเสนอเอกสารการสอบในอดีตจากโรงเรียนผ่านทางออนไลน์เมื่อปีค.ศ.2022 โดยฟีเจอร์นี้พร้อมใช้งานในเกาหลีใต้ในปัจจุบัน
คุณหมาขาร๊อค

คุณหมาขาร๊อค (อังกฤษ: "Rock Dog")  เป็นภาพยนตร์แอนิเมชัน จัดฉายครั้งแรกวันที่ 15 มิถุนายน พ.ศ. 2559 กำกับโดย Ash Brannon สร้างโดย สหรัฐอเมริกา ความยาวประมาณ 89 นาท
นักแสดง.
รายชื่อนักแสดงคุณหมาขาร๊อค
การตอบรับ.
เมทาคริติกรายงานว่าภาพยนตร์มีคะแนนเฉลี่ยอยู่ที่ 48 เต็ม 100 คะแนน ซึ่งประเมินโดยผู้วิจารณ์ 16 คน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วัคซีนมะเร็ง

วัคซีนมะเร็ง หมายถึงวัคซีนที่ใช้รักษาหรือป้องกันมะเร็งผ่านกลไกทางภูมิคุ้มกัน และยังรวมไปถึงวัคซีนที่ทำจากร่างกายผู้ป่วย ซึ่งจะมีความจำเพาะต่อโรคในผู้ป่วยคนนั้นๆ ด้วย
นอกจากนี้ยังมีมะเร็งบางประเภทที่เกิดจากการติดเชื้อไวรัส เช่น มะเร็งปากมดลูกจากการติดไวรัสเอชพีวี และมะเร็งตับจากการติดไวรัสตับอักเสบ การได้รับวัคซีนที่ป้องกันการติดเชื้อเหล่านี้ก็จะสามารถป้องกันมะเร็งเหล่านี้ได้ด้วย ถือเป็นวัคซีนมะเร็งในอีกความหมายหนึ่ง คือป้องกันโรคที่ทำให้เกิดมะเร็ง
วังของปูติน

บ้านพักที่แหลมอีโดโคปาส  หรือรู้จักในชื่อ "วังของปูติน" , เป็นหมู่อาคารที่อยู่อาศัย สร้างด้วยสถาปัตยกรรมแบบอิตาเลียเนท ตั้งอยู่ริมฝั่งทะเลดำ ใกล้กับเมืองเกเลนด์จิค ในดินแดนครัสโนดาร์ ประเทศรัสเซีย นักเคลื่อนไหว เซียร์เกย์ โคเลสนีคอฟ และมูลนิธิต่อต้านคอร์รัปชั่น (FBK) ที่นำโดยอะเลคเซย์ นาวัลนืย อ้างว่าสร้างขึ้นมาให้กับวลาดีมีร์ ปูติน
การเปิดเผย.
เมื่อปี 2010 ดมีตรี เปสคอฟ โฆษกของวลาดีมีร์ ปูติน ได้ออกมาปฏิเสธอย่างเป็นทางการว่าหมู่อาคารดังกล่าวไม่มีความเกี่ยวข้องกับปูติน หมู่อาคารนี้ถูกกล่าวอ้างว่าเป็นการใช้ทรัพยากรของรัฐโดยไม่เหมาะสม รายละเอียดที่เกี่ยวข้องกับโครงการถูกนำมาเปิดเผยโดยเซียร์เกย์ โคเลสนีคอฟ นักธุรกิจผู้มีความสัมพันธ์กับวลาดีมีร์ ปูติน เป็นเวลายาวนานตั้งแต่สมัยเขายังอยู่ที่เซนต์ปีเตอร์สเบิร์กก่อนที่ปูตินจะเข้าสู่การเมืองเครมลิน
เมื่อเดือนธันวาคม 2010 โคเลสนีคอฟ ได้เขียนจดหมายเปิดผนึกถึงประธานาธิบดีดมีตรี เมดเวเดฟเพื่อเรียกร้องให้มีการตรวจสอบและดำเนินการเกี่ยวกับการคอร์รัปชั่นในประเทศรัสเซีย เมื่อเดือนมกราคม 2011 ได้มีการเผยแพร่ภาพถ่ายของหมู่อาคารโดยละเอียดบนเว็บไซต์ของวิกิลีกส์ภาษารัสเซีย ซึ่งแสดงให้เห็นถึงการตกแต่งภายในที่หรูหราและโอ่อ่าอย่างมาก การเผยแพร่รูปเหล่านี้ทำให้เว็บดังกล่าวถูกปิดการเข้าถีงเป็นเวลาชั่วคราว
โฆษกทั้งของรัฐบาลรัสเซียและปูตินได้ออกมาปฏิเสธความเกี่ยวข้องของหมู่อาคารนี้กับปูตินและการคอร์รัปชั่นในรัฐบาลมาโดยตลอด
การตรวจสอบโดยเอฟบีเค.
ในวันที่ 19 มกราคม 2021 สองวันหลังจากอะเลคเซย์ นาวัลนืย ถูกจับกุมโดยรัฐบาลรัสเซีย ได้มีการเผยแพร่วิดีโอโดยมูลนิธิต่อต้านคอร์รัปชั่น (FBK) ซึ่งอ้างว่าวลาดีมีร์ ปูติน ได้นำเอาเงินที่ได้มาโดยไม่ชอบมาใช้ในการ "ฉ้อโกงครั้งใหญ่ที่สุด" นาวัลนืยระบุในวิดีโอว่าพื้นที่ของหมู่อาคารนี้มีขนาดใหญ่กว่า 39 เท่าของพื้นที่ประเทศโมนาโก และคิดเป็นค่าก่อสร้างสูงกว่าหนึ่งแสนล้านรูเบิล (ราวสี่หมื่นล้านบาท) นอกจากนี้ในวิดีโอยังปรากฏวิดีโอที่ถ่ายจากโดรนแสดงหมู่อาคาร และแผนผังอาคารโดยละเอียด ซึ่งนาวัลนืยอ้างว่าเขาได้รับมาจากผู้รับเหมาก่อสร้าง ที่ซึ่งเขานำมาเปรียบเทียบกับภาพถ่ายที่หลุดบนอินเทอร์เน็ตเมื่อปี 2011 และเขาได้ระบุว่าแผนการทุจริตนี้มีทั้งปูตินและคนรู้จักชั้นในของเขาที่ช่วยกันทำให้ปูตินสามารถยักยอกเงินจำนวนมากมาสร้างอสังหาริมทรัพย์นี้ได้
หลังวิดีโอถูกเผยแพร่ ได้เกิดการประท้วงขนาดใหญ่ขึ้นในประเทศ และปูตินได้ออกมาปฏิเสธความเกี่ยวข้อง
วังแห่งอื่น ๆ.
มีการอ้างว่าปูตินมีวังของตัวเองอีกราว 20 แห่ง หนึ่งในนั้นคือวิลลาเซลล์เกรน
วัดลำมหาเมฆ

วัดลำมหาเมฆ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 1 หมู่ที่ 5 บ้านคลองบางหลวงไหว้พระ ตำบลบ่อเงิน อำเภอลาดหลุมแก้ว จังหวัดปทุมธานี ที่ตั้งวัดอยู่ใกล้ลำรางน้ำธรรมชาติชื่อลำมหาเมฆ มีนกมากมายหลายชนิดอาศัยสร้างรังและฟักไข่ตามธรรมชาติจำนวนมาก ได้แก่ นกกระยางขาว นกกระสา นกกาน้ำ และนกชนิดอื่น ๆ
วัดลำมหาเมฆสร้างขึ้นเมื่อราวปี พ.ศ. 2457 โดยชาวบ้านที่เข้ามาจับจองที่ดินในเขตแนวป่ากระทุ่มมืดฝั่งตะวันออก เดิมตั้งอยู่ปลายคลองบางหลวงไหว้พระ ฝั่งเหนือมีคลองอ่างแตก (คลองลากค้อน) ขวางสกัดเป็นสามแยก ในระยะแรกสร้างในที่ดินของนายจัน บัวฝรั่ง โดยมีชื่อว่า วัดใหม่ปลายคลองบางหลวง ตามที่ปรากฏในบันทึกของสมเด็จพระมหาสมณเจ้า กรมพระยาวชิรญาณวโรรส เมื่อครั้งเสด็จไปตรวจการคณะสงฆ์มณฑลกรุงเก่าในปี พ.ศ. 2457 พระองค์ได้ทรงสนทนากับพระภิกษุแช่ม พระมอญซึ่งปกครองวัดอยู่ในขณะนั้นด้วย ต่อมาได้เกิดข้อพิพาทเรื่องที่ดินขึ้น พระอาจารย์แช่ม จึงได้ชวนชาวบ้านย้ายวัดมาสร้างในที่ดินของนายจัน นางจีน แย้มเยื้อน ทางฝั่งใต้ของคลองบางหลวงไหว้พระ(ที่ตั้งวัดในปัจจุบัน) โดยขนานนามว่า วัดราษฎร์ศรัทธาธรรม ต่อมาในปี พ.ศ. 2467 ได้เปลี่ยนนามวัดเป็น วัดลำมหาเมฆ ตามชื่อลำรางน้ำธรรมชาติที่อยู่ใกล้ที่ตั้งวัด วัดลำมหาเมฆได้รับพระราชทานวิสุงคามสีมาเมื่อวันที่ 4 มกราคม พ.ศ. 2484 
อาคารเสนาสนะที่สำคัญ ได้แก่ พระอุโบสถทรงไทยประกอบเครื่องไม้ ภายในประดิษฐานพระพุทธรูปปางมารวิชัย หน้าตัก 59 นิ้ว มณฑปจตุรมุขเป็นที่ประดิษฐานพระพุทธรูปศักดิ์สิทธิ์ประจำวัด ได้แก่ พระศรีอริยเมตไตรยหรือที่ชาวบ้านเรียกว่าหลวงพ่อศรีอาริย์ ขนาดหน้าตัก 21 นิ้ว ซึ่งมีอยู่สององค์ องค์ดั้งเดิมคือองค์ที่ตั้งอยู่ด้านบน พระมหาเจดีย์ปูชนียาจารย์(เจดีย์ไทยรามัญ) หอสวดมนต์และหมู่กุฏิสงฆ์ ศาลาการเปรียญ หอระฆัง ศาลาธรรมสังเวช และเมรุ 
ชาวบ้านวัดลำมหาเมฆส่วนใหญ่เป็นชาวไทยเชื้อสายมอญ จึงมีประเพณีแบบมอญและแบบไทยผสมผสานกัน เช่น ในช่วงเทศกาลสงกรานต์ทางวัดมีประเพณีโกนจุกตัดโก๊ะ พิธีทำบุญลานข้าวหรือทำขวัญข้าว จัดขึ้นเป็นประจำทุกปีในเดือนเมษายน ตามความเชื่อที่ว่าแม่โพสพมีพระคุณ จึงต้องทำขวัญเป็นการกล่าวขอขมาต่อต้นข้าวทุกครั้งที่มีการเปลี่ยนแปลงเกิดขึ้นกับต้นข้าว เพื่อขออภัยและเรียกขวัญแม่โพสพ เป็นสิริมงคลดลบันดาลให้มั่งมียิ่งขึ้น ปกติจะทำกันในวันศุกร์ซึ่งถือว่าเป็นวันขวัญข้าว และมีกิจกรรมการกวนกาละแมรามัญที่มีจำนวนกระทะมากที่สุดในจังหวัดปทุมธานีเพื่อขายและนำเงินมาบูรณะวัด ส่วนในช่วงเข้าพรรษามีประเพณีตักบาตรน้ำผึ้งในวันขึ้น 15 ค่ำ เดือน 10 เป็นต้น
วัดเวตวันธรรมาวาส

วัดเวตวันธรรมาวาส เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางซื่อ เขตบางซื่อ กรุงเทพมหานคร
วัดเวตวันธรรมาวาสตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 เดิมมีชื่อว่า วัดเชิงหวาย หรือ วัดเซิงหวาย สร้างโดยราษฎรอพยพหลบภัยสงครามจากอยุธยา เพราะมีพระพุทธรูปศิลาทรายฝีมือช่างสมัยอยุธยาอยู่หลายองค์ แต่เดิมวัดตั้งอยู่กลางป่าซึ่งมีต้นหวายอยู่มาก จึงเป็นที่มาของชื่อวัด (เดิม)
วัดมีประเพณีชักพระ โดยจะมีการแห่เรือชักพระและสมโภช "หลวงพ่อสัมฤทธิ์" ซึ่งเป็นพระพุทธรูปสำริด ปางมารวิชัย สมัยสุโขทัย สร้างในสมัยรัตนโกสินทร์ตอนต้น หน้าตักกว้าง 7 นิ้ว สูง 12 นิ้ว ไม่ปรากฏปีที่เริ่มแห่ชักพระ แต่คาดว่านานกว่าร้อยกว่าปี แต่เดิมจะชักพระทางน้ำอย่างเดียว แต่ในปัจจุบันมีเส้นทางบกด้วย
ในสมัยที่พระราชนันทาจารย์ดำรงตำแหน่งเจ้าอาวาส ท่านได้มอบที่ดินของวัดเพื่อก่อตั้งโรงเรียนวัดเวตวันธรรมาวาส ต่อมาได้แยกเป็นโรงเรียนอีกแห่ง คือ โรงเรียนศีลาจารพิพัฒน์ซึ่งเป็นโรงเรียนมัธยมศึกษา
วัดไผ่เลี้ยง

วัดไผ่เลี้ยง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร วัดมีเนื้อที่จำนวน 8 ไร่ 2 งาน 90 ตารางวา
วัดไผ่เลี้ยงสร้างเมื่อ 1 มีนาคม พ.ศ. 2526 บนที่ดินของผู้มีจิตศรัทธาบริจาคให้วัด ได้รับอนุญาตให้สร้างวัดเมื่อวันที่ 29 กันยายน พ.ศ. 2530 ผู้ขออนุญาตสร้างวัดและผู้บริจาคที่ดินซึ่งเป็นพี่น้องกัน คือ นางบุญเลี้ยง บุญทวี และนางไผ่ ขาวเจริญ ได้ตั้งชื่อว่า "วัดไผ่เลี้ยง" ตามนามทั้งสองท่าน และได้อาราธนาพระมหายงยุทธิ์ อุปคุตโต วัดวิจิตรการนิมิตร มาเป็นผู้รักษาการปกครองสงฆ์ ต่อมาวันที่ 7 เมษายน พ.ศ. 2531 เจ้าคณะกรุงเทพมหานครได้แต่งตั้งให้พระมหายงยุทธ์เป็นเจ้าอาวาสวัดไผ่เลี้ยงจนถึงปัจจุบัน วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2558
เมื่อแรกเริ่มก่อสร้างวัดมีเพียงเต็นท์ผ้าใบเท่านั้น จากนั้นหลวงพ่อยงยุทธก็เริ่มถมดิน ปลูกต้นไม้ สร้างกุฏิ ห้องน้ำ ศาลา เมรุ วิหาร และศาสนสถานส่วนใหญ่ จุดเด่นของวัดคือ โบสถ์มหายันต์ 1,008 ยันต์ ซึ่งเป็นโบสถ์หลังแรกและหลังเดียวในประเทศไทยที่นำยันต์เก่าและยันต์โบราณที่เจ้าอาวาสสะสมมาเขียนลงบนหินอ่อนแล้วติดที่ผนังโบสถ์มากถึง 1,008 ยันต์
วัดคู้บอน

วัดคู้บอน เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางชัน เขตคลองสามวา กรุงเทพมหานคร ปัจจุบัน พระครูประสิทธิ์ดิลกธรรม (วีระวัฒน์ ฐิตญาโณ) ดำรงตำแหน่งเจ้าอาวาส
วัดคู้บอนตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513
ภายในวัดมีศาลาการเปรียญกิจดำรงชัยหลังใหญ่ สร้างเมื่อ พ.ศ. 2537 ชั้นหนึ่งเป็นที่ประดิษฐานพระประธาน รูปจำลองพระเกจิอาจารย์ ชั้นสองมีจิตรกรรมฝาผนังแสดงเรื่องราวทางพุทธประวัติ และใช้ในการทำกิจกรรมปฏิบัติธรรม พระอุโบสถเป็นที่ประดิษฐานหลวงพ่อใหญ่สมปรารถนา วิหารแก้วเป็นที่ประดิษฐานพระพุทธโสธรจำลอง และมีรอยพระพุทธบาทจำลอง หลวงพ่อทันใจ และพระสังกัจจายน์ นอกจากนั้น บริเวณท่าน้ำวัดคู้บอน มีคลองสำหรับปล่อยปลา นั่งพักผ่อน ภายในวัดยังเป็นที่ตั้งของโรงเรียนวัดคู้บอน
วัดยุคันธราวาส

วัดยุคันธราวาส เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านวัดยุคันธราวาส (สวนเจ้า) ตำบลบางเลน อำเภอบางใหญ่ จังหวัดนนทบุรี ปัจจุบันพระครูบวรธรรมาภิสัย (บุญธาตุ ธมฺมธโร) ดำรงตำแหน่งเจ้าอาวาส
วัดยุคันธราวาสสร้างเมื่อ พ.ศ. 2410 โดยสมเด็จพระอริยวงศาคตญาณ (สา ปุสฺสเทโว) และพระบาทสมเด็จพระจอมเกล้าเจ้าอยู่หัว เดิมชื่อ วัดยุคนธร โดยใช้วัสดุก่อสร้างต่าง ๆ ที่เหลือจากการสร้างวัดราชประดิษฐ์สถิตมหาสีมาราม วัดยังมี "พระแท่นที่ประทับพระบาทสมเด็จพระจอมเกล้าเจ้าอยู่หัว" วัดได้รับพระราชทานวิสุงคามสีมาเมื่อ พ.ศ. 2440
ความแปลกแตกต่างของวัดนี้คือ อุโบสถไม่มีพระประธาน ไม่ใช่เพราะถูกพวกมิจฉาชีพลักขโมย แต่มีธาตุเจดีย์ที่บรรจุพระบรมสารีริกธาตุตั้งไว้แทนพระประธาน มีลักษณะเป็นพระเจดีย์ทรงลังกาหล่อจากทองเหลือง ศาลาการเปรียญหลังเก่ามีพระพุทธรูปที่สร้างในสมัยพระบาทสมเด็จพระจอมเกล้าเจ้าอยู่หัวหลายองค์ แต่ถูกโจรขโมยไปเมื่อปี พ.ศ. 2557
วัดสุวรรณรัตนาราม (จังหวัดสมุทรสาคร)

วัดสุวรรณรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านแคราย 2 ตำบลแคราย อำเภอกระทุ่มแบน จังหวัดสมุทรสาคร มีเจ้าอาวาสคือ พระวิมล วิมโล
วัดสุวรรณรัตนารามหรือ วัดแคราย เริ่มก่อสร้างเมื่อปี พ.ศ. 2505 โดยนายผวน อัชชะ ซึ่งเป็นกำนันตำบลแคราย ได้ขออนุญาตสร้างวัดเมื่อวันที่ 11 กันยายน พ.ศ. 2505 ส่วนนายปลิวและนางชื้น แก้วจิตร พร้อมด้วยบุตรธิดาได้ถวายที่ดินให้เป็นที่ทำบุญของชาวบ้าน ตั้งเป็นวัดเมื่อวันที่ 20 กรกฎาคม พ.ศ. 2510 โดยใช้ชื่อวัดตามชื่อสกุลของผู้บริจาคที่ดิน วัดได้รับพระราชทานวิสุงคามสีมาเมื่อวันที่ 12 เมษายน พ.ศ. 2511 เขตวิสุงคามสีมากว้าง 30 เมตร ยาว 60 เมตร ด้านการศึกษา วัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2507
อาคารเสนาสนะได้แก่ อุโบสถ กว้าง 7 เมตร ยาว 22 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก เป็นอุโบสถเบญจรงค์ เนื่องจากอำเภอกระทุ่มแบนเป็นที่ตั้งของแหล่งหัตถกรรมศิลปะงานเบญจรงค์แหล่งใหญ่ของประเทศ ภายในประดิษฐานพระประธานซึ่งเป็นพระพุทธรูปปางมารวิชัย สร้างเมื่อ พ.ศ. 2511 ศาลาการเปรียญ กว้าง 17 เมตร ยาว 36 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก หอสวดมนต์ กว้าง 7 เมตร ยาว 33 เมตร สร้างเมื่อ พ.ศ. 2515 เป็นอาคารคอนกรีตเสริมเหล็ก กุฏิสงฆ์ จำนวน 9 หลัง เป็นอาคารครึ่งตึกครึ่งไม้ 3 หลัง และตึก 6 หลัง ศาลาอเนกประสงค์ กว้าง 12 เมตร ยาว 36 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก ศาลาบำเพ็ญกุศล จำนวน 3 หลัง สร้างด้วยคอนกรีตเสริมเหล็ก
ตำบลคลองหอยโข่ง

คลองหอยโข่ง เป็นตำบลในอำเภอคลองหอยโข่ง จังหวัดสงขลา เป็นที่ตั้งของศูนย์ราชการของอำเภอคลองหอยโข่ง ปัจจุบันมีประชากร 6,873 คน และแบ่งเขตการปกครองออกเป็น 7 หมู่บ้าน
พื้นที่ตำบลคลองหอยโข่งตั้งอยู่ทางทิศตะวันตกของอำเภอหาดใหญ่ และอยู่ทางทิศตะวันตกเฉียงใต้ของจังหวัดสงขลา ระยะทางห่างจากตัวจังหวัด 44 กิโลเมตร ห่างจากตัวอำเภอ 18 กิโลเมตร มีเนื้อที่รวมทั้งสิ้น 117.20 ตารางกิโลเมตร (73,250 ไร่) คิดเป็นเกือบครึ่งหนึ่งของพื้นที่อำเภอ ส่วนสภาพสังคมมีโรงเรียนทั้งหมดห้าแห่ง ด้านสาธารณสุขนั้นมีโรงพยาบาลคลองหอยโข่งตั้งอยู่ในพื้นที่ และโรงพยาบาลส่งเสริมสุขภาพตำบลจำนวนสองแห่ง
ตําบลคลองหอยโข่งทั้งตำบลอยู่ในเขตองค์การบริหารส่วนตำบลคลองหอยโข่ง เดิมมีฐานะเป็นสภาตำบลคลองหอยโข่งซึ่งได้รับการจัดตั้งขึ้นใน พ.ศ. 2517 แล้วจึงได้รับการจัดตั้งเป็นองค์การบริหารส่วนตำบลใน พ.ศ. 2538
วัดแพรกษา

วัดแพรกษา [แพฺรก-กะ-สา] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านพุทธรักษา ตำบลแพรกษา อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 66 ไร่ 72 ตารางวา มีที่ธรณีสงฆ์ จำนวน 1 แปลง เนื้อที่ 40 ไร่ มีพระมหาบุญโชติ อาภากโร เป็นเจ้าอาวาสรูปปัจจุบัน
วัดแพรกษาสร้างเมื่อ พ.ศ. 2444 เดิมชื่อ วัดแพรกตาสา ชื่อของวัดตั้งตามนามท้องที่ที่ตั้งวัด พระอาจารย์โพธิ์ซึ่งเป็นสมภารเป็นผู้ที่ได้ก่อสร้างวัดขึ้น โดยเจ้าคุณพระธรรมธราจารย์ (ปญฺญตฺตโม) เป็นทายกบำรุงวัด และต่อมาก็เริ่มสร้างโบสถ์ วัดได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 เขตวิสุงคามสีมากว้าง 7 เมตร ยาว 10 เมตร ทางวัดยังได้มีการเปิดสอนปริยัติธรรมโดยเริ่มมาตั้งแต่ พ.ศ. 2491 อีกทั้งยังเป็นสำนักปฏิบัติธรรมประจำจังหวัดสมุทรปราการ แห่งที่ 3 ปูชนียวัตถุที่สำคัญของวัด คือ "หลวงพ่อใหญ่" ในอดีตวัดมีเสาหงส์ 2 คู่ ตั้งอยู่เป็นสัญลักษณ์อยู่ 2 ด้าน คือ ด้านหน้าวัดบริเวณริมคลอง 2 ตัว และ บริเวณด้านข้างวัดที่ติดถนนอีก 2 ตัว ปัจจุบันเสาหงส์ดังกล่าวเก็บรักษาไว้ที่ใดยังหาไม่พบ แสดงให้เห็นว่า คนพื้นที่แพรกษาดั้งเดิมส่วนใหญ่สืบเชื้อสายมาจากชาวมอญ
อาคารเสนาสนะได้แก่ อุโบสถ กว้าง 7 เมตร ยาว 25 เมตร สร้างเมื่อ พ.ศ. 2512 ศาลาการเปรียญ กว้าง 30 เมตร ยาว 42 เมตร สร้างเมื่อ พ.ศ. 2525 กุฏิสงฆ์ จำนวน 21 หลัง เป็นอาคารไม้ 15 หลัง ครึ่งตึกครึ่งไม้ 5 หลัง อาคารคอนกรีตเสริมเหล็ก 1 หลัง วิหาร กว้าง 9 เมตร ยาว 11 เมตร สร้างเมื่อ พ.ศ. 2533 ศาลาอเนกประสงค์ กว้าง 10 เมตร ยาว 15 เมตร สร้างเมื่อ พ.ศ. 2534 ศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 3 หลัง
ตำบลโคกม่วง (อำเภอคลองหอยโข่ง)

โคกม่วง เป็นตำบลในอำเภอคลองหอยโข่ง จังหวัดสงขลา ปัจจุบันเป็นตำบลที่มีอัตราการเพิ่มขึ้นของประชากรมาก เนื่องจากรองรับประชากรและมีการขยายตัวของชุมชนเมืองที่รองรับความเจริญเติบโตของเทศบาลนครหาดใหญ่ และเป็นที่ตั้งของกองบิน 56 (บน. 56)
ที่ตั้งและอาณาเขต.
ตำบลโคกม่วง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
โคกม่วง เดิมเป็นชื่อหมู่บ้านในเขตตำบลทุ่งลาน อำเภอหาดใหญ่ ในวันที่ 8 มิถุนายน พ.ศ. 2530 ทางกระทรวงมหาดไทยได้แยกพื้นที่ด้านทิศตะวันตกของตำบลทุ่งลาน ได้แก่ หมู่ 6 บ้านปลักคล้า, หมู่ 7 บ้านโคกสัก, หมู่ 8 บ้านโคกเหรียง, หมู่ 9 บ้านทุ่งโชน, หมู่ 10 บ้านโคกม่วง, หมู่ 13 บ้านโคกสักตก, หมู่ 14 บ้านพรุเตาะ และหมู่ 15 บ้านทุ่งนนท์ รวม 8 หมู่บ้าน ตั้งขึ้นเป็น "ตำบลโคกม่วง" เป็นตำบลลำดับที่ 16 ของทางอำเภอหาดใหญ่ (ขณะนั้น)
วันที่ 22 เมษายน พ.ศ. 2534 ทางตำบลคลองหอยโข่งได้ขอแยกการปกครองออกจากอำเภอหาดใหญ่เป็นกิ่งอำเภอ 1 แห่ง โดยมีการรวมพื้นที่ตำบลข้างเคียงอีก 2 ตำบล คือ ตำบลทุ่งลานและตำบลโคกม่วง เนื่องจากการติดต่อราชการกับกิ่งอำเภอใหม่มีระยะทางเพียง 3.2 กิโลเมตร ซึ่งอำเภอสังกัดเดิมต้องใช้ระยะทาง 14 กิโลเมตร จึงรวมตั้งเป็น กิ่งอำเภอคลองหอยโข่ง และยกฐานะเป็น อำเภอคลองหอยโข่ง ในวันที่ 26 กันยายน พ.ศ. 2540 ตำบลโคกม่วงจึงย้ายมาขึ้นกับทางอำเภอและเป็นตำบลลำดับที่ 3 ของทางอำเภอคลองหอยโข่ง
การแบ่งเขตการปกครอง.
การปกครองส่วนภูมิภาค.
ตำบลโคกม่วงแบ่งพื้นที่การปกครองออกเป็น 9 หมู่บ้าน ได้แก่
การปกครองส่วนท้องถิ่น.
ตำบลโคกม่วงทั้งตำบลอยู่ในเขตเทศบาลตำบลโคกม่วง เดิมมีฐานะเป็นสภาตำบลโคกม่วง จัดตั้งเป็นสภาตำบลหลังจากที่พื้นที่ตำบลออกจากตำบลทุ่งลาน ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 แล้วจึงได้รับการจัดตั้งเป็นเทศบาลตำบลโคกม่วงใน พ.ศ. 2551
รอชิด บิน มุฮัมมัด อาล มักตูม

ชัยค์ รอชิด บิน มุฮัมมัด อาล มักตูม (12 พฤศจิกายน ค.ศ. 1981 – 18 กันยายน ค.ศ. 2015) เป็นพระโอรสองค์โตของรองประธานาธิบดีสหรัฐอาหรับเอมิเรตส์, นายกรัฐมนตรี และผู้ปกครองดูไบ ชัยค์ มุฮัมมัด บิน รอชิด อัลมักตูม และชัยเคาะฮ์ ฮินด์ บินต์ มักตูม อาล มักตูม เมื่อสิริพระชนมายุ 33 ชันษา ชีค รอชิด ได้สิ้นพระชนม์ด้วยพระอาการพระหทัยวายเมื่อวันที่ 18 กันยายน ค.ศ. 2015
ประวัติ.
ชัยค์ รอชิด เป็นหนึ่งในพระโอรสของชีค มุฮัมมัด บิน รอชิด อาล มักตูม ซึ่งชีค รอชิด ประสูติเมื่อวันที่ 12 พฤศจิกายน ค.ศ. 1981 และได้รับการศึกษาในดูไบที่โรงเรียนสำหรับเด็กชายรอชิด จากนั้น ชัยค์ รอชิด เข้าเรียนที่โรงเรียนนายร้อยทหารบกแซนด์เฮิสต์ในสหราชอาณาจักร และสำเร็จการศึกษาในปี ค.ศ. 2002
เศาะอ์ดะฮ์

เศาะอ์ดะฮ์  เป็นเมืองหลักของเขตผู้ว่าการเศาะอ์ดะฮ์ ในภาคตะวันตกเฉียงเหนือของประเทศเยเมนที่ระดับความสูงประมาณ 1,800 เมตร ณ พ.ศ. 2547 เมืองนี้มีประชากรประมาณ 51,870 คน
หลังจากเหตุการณ์ในยุทธการที่เศาะอ์ดะฮ์เมื่อ พ.ศ. 2554 พวกฮูษีได้ควบคุมเมืองนี้
วอลเลย์บอลชายชิงแชมป์ยุโรป 2021

วอลเลย์บอลชายชิงแชมป์ยุโรป 2021  จะเป็นการแข่งขันครั้งที่ 32 ของวอลเลย์บอลชายชิงแชมป์ยุโรป จัดขึ้นโดยสมาพันธ์วอลเลย์บอลยุโรป ซึ่งเป็นครั้งที่สองของยูโรวอลเลย์  จะจัดขึ้นใน 4 ประเทศ ได้แก่ ประเทศโปแลนด์ ประเทศเช็กเกีย ประเทศเอสโตเนีย และประเทศฟินแลนด์ จำนวนทีมชาติที่จะเข้าร่วมแข่งขันยังคงอยู่ที่ 24 ทีม
การแบ่งกลุ่ม.
การจับสลากแบ่งกลุ่มได้ดำเนินการดังนี้:
การจับสลากจัดขึ้นเมื่อวันที่ 27 พฤษภาคม ค.ศ. 2021ในเฮลซิงกิ ประเทศฟินแลนด์
รอบแรก.
สี่อันดับแรกของแต่ละกลุ่มจะผ่านเข้าสู่รอบต่อไป
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
แผลในทางเดินอาหารจากภาวะเครียด

<ns>0</ns>
 <revision>
 <parentid>9229920</parentid>
 <timestamp>2021-01-29T10:05:06Z</timestamp>
 <contributor>
 <username>MuanN</username>
 </contributor>
 <minor />
 <comment>เพิ่มด้วย</comment>
 <origin>9229921</origin>
 <model>wikitext</model>
 <format>text/x-wiki</format>
แผลในทางเดินอาหารจากภาวะเครียด (stress ulcer) คือการมีรอยโรคเป็นแผลปริหรือแผลเปื่อยตำแหน่งเดียวหรือหลายตำแหน่งในผิวเยื่อเมือก ซึ่งอาจทำให้เกิดเลือดออกในทางเดินอาหาร แผลในกระเพาะอาหารโดยทั่วไปมักเกิดที่ส่วนกระเพาะอาหารส่วนแอนทรัมหรือในลำไส้เล็กส่วนต้น ในขณะที่แผลจากภาวะเครียดมักเกิดที่กระเพาะอาหารส่วนฟันดัส และสามารถเกิดที่ส่วนอื่นๆ ของกระเพาะอาหาร รวมไปถึงลำไส้เล็กส่วนต้นได้ด้วย
ปอดบวมที่เกิดจากไวรัส

ปอดบวมที่เกิดจากไวรัส  คือการอักเสบของถุงลมปอดที่เกิดจากการติดเชื้อไวรัส เมื่อเกิดการอักเสบขึ้นแล้วจะทำให้ถุงลมถูกเติมเต็มด้วยสารน้ำหรือหนองทำให้แลกเปลี่ยนก๊าซได้ยาก เป็นผลให้ผู้ป่วยมีอาการหายใจลำบาก โดยทั่วไปแล้วโรคปอดบวมสามารถเกิดได้จากหลายสาเหตุ ทั้งการติดเชื้อแบคทีเรีย ไวรัส เชื้อรา และปรสิต โดยปอดบวมในเด็กมักพบว่าส่วนใหญ่เกิดจากการติดเชื้อไวรัส ต่างจากในผู้ใหญ่ที่ส่วนใหญ่เกิดจากการติดเชื้อแบคทีเรีย
ผู้ทรยศทั้งแปด

ผู้ทรยศทั้งแปด  เป็นกลุ่มคนแปดคนที่ออกจากห้องปฏิบัติการเซมิคอนดักเตอร์ของชอกลีย์ในปี 1957 เพื่อสร้างแฟร์ไชลด์เซมิคอนดักเตอร์ วิลเลียม ชอกลีย์ได้คัดเลือกคนในกลุ่มผู้สำเร็จการศึกษาระดับปริญญาเอกรุ่นใหม่ในปี 1956 โดยมีเป้าหมายเพื่อพัฒนาและผลิตอุปกรณ์เซมิคอนดักเตอร์แบบใหม่ ถึงแม้ว่าชอกลีย์ได้รับรางวัลโนเบลสาขาฟิสิกส์และเป็นนักวิจัยและครูที่มีประสบการณ์มาก การจัดการกลุ่มของเขาเป็นแบบเผด็จการและไม่เป็นที่นิยมนัก ซึ่งความรู้สึกนี้เพิ่มขึ้นเนื่องจากการมุ่งเน้นการวิจัยของชอกลีย์ที่ไม่ได้พิสูจน์ให้เห็นผล หลังจากความต้องการให้หาคนแทนชอกลีย์ถูกปฏิเสธ ทั้งแปดคนจึงออกจากการจัดตั้งบริษัทของตนเอง
ชอกลีย์อธิบายว่าการออกไปเป็นการ "ทรยศ" แปดคนที่ออกจากห้องปฏิบัติการได้แก่ จูเลียส แบลงค์, วิคเตอร์ กรินิช, จีน เออร์นี, ยูจีน ไคลเนอร์, เจย์ ลาสต์, กอร์ดอน มัวร์, โรเบิร์ต นอยซ์ และเชลดอน โรเบิตส์ ในเดือนสิงหาคม 1957 พวกเขาบรรลุข้อตกลงกับเชอร์แมน แฟร์ไชลด์ และในวันที่ 18 กันยายน 1957 พวกเขาได้ก่อตั้งบริษัทแฟร์ไชลด์เซมิคอนดักเตอร์ แฟร์ไชลด์เซมิคอนดักเตอร์ที่เพิ่งก่อตั้งขึ้นในไม่ช้าก็ได้เติบโตขึ้นเป็นผู้นำในอุตสาหกรรมเซมิคอนดักเตอร์ ในปี 1960 บริษัทได้กลายเป็นจุดสำคัญของซิลิคอนแวลลีย์ และมีส่วนร่วมโดยตรงหรือโดยอ้อมในการสร้างบริษัทหลายสิบแห่งซึ่งรวมถึงอินเทลและเอเอ็มดี
วัดลาดใหญ่

วัดลาดใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านลาดใหญ่ 2 ตำบลลาดใหญ่ อำเภอเมืองสมุทรสงคราม จังหวัดสมุทรสงคราม ปัจจุบันเจ้าอาวาสคือ พระครูวิสุทธิ์สมุทรคุณ (วิชัย) 
วัดลาดใหญ่ตั้งขึ้นเมื่อวันที่ 17 กันยายน พ.ศ. 2513 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553 คุณเปี่ยม นุชน้อย และคุณแป๊ะ จันทร์คง ได้ร่วมกันขออนุญาตตั้งเป็นสำนักสงฆ์ เมื่อ พ.ศ. 2500 โดยประชาชนร่วมกันบริจาคที่ดินรวม 43 ไร่ อาคารเสนาสนะที่สำคัญ ได้แก่ ศาลาการเปรียญแบบโบราณและหอพระไตรปิฎกหลังเก่าตั้งอยู่ในบ่อน้ำ สิ่งโดดเด่นของวัดที่เพิ่งสร้างขึ้นเมื่อไม่นานมานี้คือพระองค์ใหญ่อยู่กลางวัด มีชื่อว่า "พระพุทธภวธรรมจักรบรมมหาไตรโลกนาถ" วัดยังได้จัดสร้างพระโพธิสัตว์เจ้าแม่กวนอิมปางประทานพร สูง 9 เมตร ปูชนียวัตถุที่สำคัญอื่น ได้แก่ หลวงปู่ใหญ่ หลวงพ่อไชยสิทธิ์ และพระพิฆเนศเป็นต้น
วัดหลวงประชาบูรณะ

วัดหลวงประชาบูรณะ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านวัดท่าใน ตำบลท่าพระยา อำเภอนครชัยศรี จังหวัดนครปฐม บริเวณรอบวัดเป็นสวนผลไม้ ทิศใต้ติดกับโรงเรียนวัดหลวง
วัดหลวงประชาบูรณะเป็นวัดร้างมาก่อน คาดว่าน่าจะสร้างในสมัยอยุธยาตอนต้น จนเมื่อประมาณ พ.ศ. 2499 พลตำรวจโท ประชา บูรณะธนิต ได้พบและอุปถัมภ์วัดแห่งนี้ให้เป็นวัดที่มีพระจำพรรษา และได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2516
ภายในวัดมีโบราณสถานที่สำคัญ ได้แก่ ซากเจดีย์โบราณจำนวน 1 องค์ ส่วนฐานเป็นรูปสี่เหลี่ยมจัตุรัส กว้างยาวด้านละ 18 เมตร สูงประมาณ 3 เมตร ปัจจุบันทางวัดได้นำพระพุทธรูปไปประดิษฐานไว้บนองค์เจดีย์ แล้วทำบันไดทางขึ้นไว้ทิศตะวันออก มีอุโบสถอยู่ข้างซากเจดีย์ เป็นอุโบสถหลังใหม่ สร้างเมื่อ พ.ศ. 2516 สร้างทับฐานอุโบสถหลังเก่า มีใบเสมาโดยรอบจำนวน 8 ใบ ทำจากหินทรายสีแดงซึ่งเป็นที่นิยมในสมัยอยุธยาตอนปลาย ภายในอุโบสถประดิษฐานพระประธาน เป็นพระพุทธรูปปางสมาธิสร้างด้วยอิฐฉาบปูนลงรักปิดทอง พุทธศิลปะอู่ทอง คือ พระพักตร์ค่อนข้างเหลี่ยม พระนาสิกแบน พระโอษฐ์แบะ ปลายสังฆาฏิตัดตรงเหนือพระนาภี น่าจะมีการซ่อมแซมมาแล้วหลายครั้ง
เริ่น หมิ่น

เหรินหมิ่น (อักษรโรมัน: Ren Min; เกิด 17 ธันวาคม ค.ศ. 1999) เป็นนักแสดงชาวจีน เริ่มเป็นที่รู้จักจากภาพยนตร์เรื่อง Cry Me A Sad River (悲伤逆流成河) ที่ฉายในปี 2018 และซีรีส์จีนเรื่อง วังเดียวดาย (清平乐; "Held in the Lonely Castle") ซึ่งออกอากาศในปี ค.ศ. 2020
วัดสลุด

วัดสลุด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 บ้านคลองสลุด ตำบลบางพลีใหญ่ อำเภอบางพลี จังหวัดสมุทรปราการ มีที่ดินตั้งวัดเนื้อที่ 14 ไร่ 3 งาน 2 ตารางวา 
วัดสลุดเริ่มสร้างเมื่อปี พ.ศ. 2443 โดยนายรอดและนางแก้ว พุกรอด เป็นผู้มีศรัทธาถวายที่ดินให้สร้างวัดเป็นเนื้อที่ 12 ไร่ 1 งาน 38 ตารางวา จึงใช้ชื่อว่า วัดตารอด ตามชื่อผู้ถวายที่ดินให้สร้างวัด และต่อมาได้เปลี่ยนชื่อวัดตามชื่อคลองสลุดเป็น "วัดสลุด" วัดได้รับพระราชทานวิสุงคามสีมาครั้งหลังเมื่อวันที่ 30 ธันวาคม พ.ศ. 2519 เขตวิสุงคามสีมากว้าง 28 เมตร ยาว 44 เมตร ทางด้านการศึกษา ได้เปิดสอนพระปริยัติธรรมตั้งแต่ พ.ศ. 2482 และได้จัดการสร้างโรงเรียนประชาบาลวัดสลุดจำนวน 2 หลัง และสถานีอนามัยประจำท้องถิ่น 1 หลัง
ภายในวัดมีอาคารเสนาสนะต่าง ๆ ดังนี้ อุโบสถ กว้าง 4 เมตร ยาว 14 เมตร สร้าง พ.ศ. 2524 กุฏิสงฆ์ จำนวน 12 หลัง ส่วนมากเป็นอาคารไม้ ศาลาการเปรียญ สร้างเมื่อ พ.ศ. 2497 ศาลาท่าน้ำ 3 หลัง ศาลาบำเพ็ญกุศล 2 หลัง เจดีย์ ฌาปนสถาน และสุสาน ปูชนียวัตถุของวัด คือ หลวงพ่อใหญ่
จุดตัดระหว่างถนนกาญจนาภิเษกกับถนนเทพรัตนตั้งชื่อตามวัดนี้
วัดธรรมาภิรตาราม (กรุงเทพมหานคร)

วัดธรรมาภิรตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร วัดมีเนื้อที่ประมาณ 8 ไร่
ประวัติ.
วัดธรรมาภิรตารามสร้างขึ้นเมื่อประมาณ พ.ศ. 2300 ไม่ทราบนามและประวัติผู้สร้าง เดิมชาวบ้านเรียกว่า วัดสองพี่น้อง สันนิษฐานว่า มีพี่น้องสองคนร่วมกันสร้างวัดนี้ขึ้น ต่อมาได้เปลี่ยนชื่อเรียกเป็น วัดสี่แยก เนื่องจากตั้งอยู่บริเวณที่คลองบางซื่อตัดกับคลองเปรมประชากร นอกจากนั้นยังมีอีกชื่อ คือ วัดสะพานสูง ตามลักษณะของสะพานข้ามคลองบริเวณนี้ พระบาทสมเด็จพระจุลจอมเกล้าเจ้าอยู่หัวเคยเสด็จพระราชดำเนินมาที่วัดนี้ มีพระราชดำรัสถามถึงชื่อวัด แล้วตรัสว่า วัดนี้มีสะพานสูงเป็นเครื่องหมาย ควรชื่อวัดสะพานสูง จึงเรียกวัดสะพานสูงตั้งแต่บัดนั้นเป็นต้นมา ต่อมาราว พ.ศ. 2482 หลังจากสยามเปลี่ยนชื่อมาเป็นประเทศไทยแล้ว วัดได้เปลี่ยนชื่อมาเป็น "วัดธรรมาภิรตาราม" เพราะเห็นว่าชื่อวัดที่เป็นภาษาไทยแท้ ๆ ไม่ไพเราะ โดยตั้งเพื่อให้เหมาะสมตามเหตุการณ์ที่เคยได้เป็นวัดที่มีการศึกษาเล่าเรียนมาทั้งทางโลกและทางธรรม กุลบุตรกุลธิดาที่ได้ศึกษาเล่าเรียนในสำนักนี้มีความรู้ไปประกอบการเลี้ยงชีพ
อาคารเสนาสนะและปูชนียวัตถุ.
อาคารเสนาสนะในวัดได้แก่ เจดีย์ย่อมุมไม้สิบสองหรือเจดีย์ทรงเครื่อง กว้างด้านละ 6 เมตร สูงประมาณ 12 เมตร อยู่บริเวณด้านหน้าพระอุโบสถลักษณะศิลปะสมัยอยุธยาตอนปลายแบบที่เรียกว่าโบสถ์มหาอุด กล่าวคือ ก่ออิฐถือปูน หลังโบสถ์อุดตัน หน้าโบสถ์เป็นเพิง หลังคาชั้นเดียวไม่มีช่อฟ้า ใบระกา สัณฐานโบสถ์ด้านนอกทำคล้ายท้องเรือสำเภา คือหัวท้ายโค้ง กลางอ่อนลง ซุ้มประตูอยู่ภายในบริเวณพระอุโบสถมีลักษณะเป็นซุ้มประตูก่ออิฐถือปูน หลังคาทรงจีน ภายในมีใบเสมาหินแกะสลักลวดลาย วัดมีหอระฆังเก่าเป็นอาคารก่ออิฐถือปูนทรงสี่เหลี่ยมจัตุรัส 2 ชั้น หลังคามุงกระเบื้องว่าว
ปูชนียวัตถุของวัด ได้แก่ "หลวงพ่ออู่ทอง" เป็นพระพุทธรูปในวิหารองค์ใหญ่ ทำด้วยหินทรายแดง ลงรักปิดทอง ปางสมาธิ แบบสมัยอู่ทอง หน้าตักกว้าง 168 เซนติเมตร ส่วนสูงวัดจากทับเกษตรถึงยอดเปลวรัศมีได้ 227 เซนติเมตร และมีพระพุทธรูปอีกองค์ คือ "หลวงพ่อสุโขทัย" เป็นพระประธานในพระอุโบสถ ลงรักปิดทอง ปางมารวิชัย สมัยสุโขทัย หน้าตักกว้าง 183 เซนติเมตร ส่วนสูงวัดจากทับเกษตร (ที่นั่ง) ถึงยอดเปลวรัศมีได้ 242 เซนติเมตร
เผิง เสียวหร่าน

เผิง เสียวหร่าน (#เปลี่ยนทาง , เกิด 3 ธันวาคม พ.ศ. 2533) เป็นนักแสดงชาวจีน เริ่มเข้าวงการและแสดงซีรีส์มาตั้งแต่ปี 2014 แต่มาเป็นที่รู้จักและโด่งดังจากซีรีส์จีนเรื่อง ตงกง ตำนานรักตำหนักบูรพา ("Good Bye, My Princess"; 东宫) ที่ออกอากาศในปี 2019
ไป๋ ลู่

ไป๋ เหมิงหยาน (เกิด 23 กันยายน ค.ศ. 1994) เป็นที่รู้จักในชื่อ ไป๋ ลู่  เป็นนักแสดง นางแบบ และนักร้องชาวจีน เธอได้รับการยอมรับจากการแสดงในละครโทรทัศน์จีนเรื่อง "องค์หญิงสวมรอย" (2018), "เจาเหยา จอมมารโลกต้องจำ" (2019), "วุ่นรักนักเรียนเตรียมทหาร" (2019), "ครึ่งทางรัก" (2020), "ทุกชาติภพ กระดูกงดงาม ภาคอดีต" (2021), "ทุกชาติภพ กระดูกงดงาม ภาคปัจจุบัน" (2021), "จันทราอัสดง" (2023) และ "ตำนานรักสวรรค์จันทรา" (2024–25)
ผลงานการแสดง.
แสดงเอ็มวีเพลง.
2016 - เพลง The Message (留言) นักร้อง 陆虎
นาโอมิ โอโซระ

นาโอมิ โอโซระ (; โรมาจิ: "Ōzora Naomi" เกิด 4 กุมภาพันธ์ พ.ศ. 2532) เป็นนักพากย์หญิงชาวญี่ปุ่น เกิดที่จังหวัดมิยางิ โตที่จังหวัดโอซากะ
ประวัติ.
เกิดที่โรงพยาบาลในจังหวัดมิยางิ เดินทางมายังจังหวัดคานางาวะ และใช้เวลาช่วงอนุบาลในจังหวัดอิบารากิ จากนั้นก็ใช้เวลาช่วงประถมศึกษาในจังหวัดโอซากะ นอกจากนี้ครั้งหนึ่งยังเคยอาศัยอยู่ในชิโกกุ
ในเดือนมิถุนายน พ.ศ. 2555 จึงได้เปิดตัวในฐานะนักพากย์ครั้งแรกเป็นเด็กใน เซนต์เซย์ย่า โอเมก้า
ในเดือนมกราคม พ.ศ. 2557 โอโซระรับบทนำเป็นครั้งแรกเป็น อินาริ ฟุชิมิ ใน 
โอโซระเป็นนักพากย์ในเครือ อาโอนิโปรดักชัน
ผลงาน.
อนิเมะ.
2013
2014
2015
2016
2017
2018
2019
2020
2021
จะถูกประกาศ
ภาพยนตร์.
2015
2020
วิดีโอเกม.
2011
2014
2017
2020
อำเภอฮับบาน

ฮับบาน  เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 29,846 คน ชื่ออำเภอตั้งตามชื่อเมืองฮับบานซึ่งมีพิกัดอยู่ที่ละติจูดที่ 14 องศา 21 ลิปดาเหนือ กับลองจิจูด 47 องศา 4 ลิปดาตะวันออก
เชียด อภัยวงศ์

เชียด อภัยวงศ์ เป็นอดีตเลขาธิการนายกรัฐมนตรีของไทยถึง 4 คน คือ นายควง อภัยวงศ์ นายทวี บุณยเกตุ หม่อมราชวงศ์เสนีย์ ปราโมช และนายปรีดี พนมยงค์ ระหว่างปี พ.ศ. 2488 ถึงปี พ.ศ. 2489
ประวัติ.
เชียด อภัยวงศ์ เกิดเมื่อวันที่ 10 พฤศจิกายน พ.ศ. 2446 ที่ตำบลพระตะบอง เป็นบุตรของเจ้าพระยาอภัยภูเบศร์ กับนางริ้ว อภัยภูเบศร์ สำเร็จการศึกษา Diplome de Pharmacie จากมหาวิทยาลัยปารีส 
นายเชียด สมรสกับหม่อมหลวงพวงร้อย สนิทวงศ์ (ท่านผู้หญิงพวงร้อย อภัยวงศ์) มีบุตรธิดา 3 คน เขาเสียชีวิตในปี พ.ศ. 2515 โดยมีการพระราชทานเพลิงศพ ณ เมรุวัดธาตุทอง เมื่อวันที่ 29 สิงหาคม พ.ศ. 2515
การทำงาน.
เชียด เริ่มเข้ารับราชการเป็นข้าราชการพลเรือนวิสามัญชั่วคราวตำแหน่งเภสัชกรโท สังกัดกองเภสัชกรรม กรมวิทยาศาสตร์ เมื่อปี พ.ศ. 2481 จนถึงปี พ.ศ. 2488 (เคยเป็นผู้จัดการองค์การเภสัชกรรม ในปี พ.ศ. 2484) จึงลาออกจากราชการเพื่อไปดำรงตำแหน่งเลขาธิการนายกรัฐมนตรี ระหว่างปี พ.ศ. 2488 ถึงปี พ.ศ. 2489
ต่อมาเข้าทำงานในตำแหน่งพนักงานเทคนิค โรงงานยาสูบ กระทรวงการคลัง ในปี พ.ศ. 2490 และได้กลับเข้ารับราชการอีกครั้งในตำแหน่งนักวิทยาศาสตร์เอก กองการวิจัย กรมวิทยาศาสตร์ ในปี พ.ศ. 2497 และได้ทำหน้าที่ที่ปรึกษาให้กับบริษัท ส่งเสริมเศรษฐกิจแห่งชาติ จำกัด ซึ่งขณะนั้นมี เสริม วินิจฉัยกุล เป็นผู้อำนวยการ มีส่วนในการประสานงานกับช่างชาวฝรั่งเศสในด้านการติดตั้งทดลองเครื่องจักรและการผลิตเคมีภัณฑ์โรงงานกระดาษบางปะอิน จนเกษียณอายุราชการในปี พ.ศ. 2507
เอ็มวานา ซามัตตา

เอ็มวานา อัลลี ซามัตตา (เกิดวันที่ 23 ธันวาคม ค.ศ. 1992) เป็นนักฟุตบอลอาชีพชาวแทนซาเนียที่เล่นในตำแหน่งกองหน้าให้กับสโมสรเฟแนร์บาห์แชในซือเปร์ลีก ประเทศตุรกี 
และทีมชาติแทนซาเนีย
ซามัตตาเร่ิมต้นเล่นฟุตบอลกับทีมเยาวชนของแอฟริกันลียงในแทนซาเนียเมื่อ ค.ศ. 2008 และได้เล่นในระบบอาชีพกับสโมสรกีฬาซิมบาเมื่อ ค.ศ. 2010 ซึ่งเขาได้เล่นเพียงครึ่งฤดูกาลก่อนที่จะย้ายไปมาเซมเบ เขาลงเล่นให้กับสโมสรนี้ 5 ปี จนกลายเป็นตัวหลักของทีม และได้รับรางวัลผู้เล่นแอฟริกายอดเยี่ยมประจำปี 2015 อีกทั้งในฤดูกาลนั้น เขายังเป็นผู้ทำประตูสูงสุดในซีเอเอฟแชมเปียนส์ลีกพร้อมกับพาทีมมาเซมเบคว้าแชมป์รายการนี้อีกด้วย
ในเดือนมกราคม ค.ศ. 2016 ซามัตตาเซ็นสัญญากับเคงก์ในเบลเยียม เขามีส่วนช่วยให้ทีมได้ไปเล่นในยูฟ่ายูโรปาลีกและชนะเลิศเบลเจียนจูบิแลร์ลีกใน ค.ศ. 2019 ซึ่งเขาเป็นผู้ประตูสูงสุดในลีกฤดูกาลนั้น เขายังได้รับรางวัลรองเท้าอีโบนีจากผลงานที่โดดเด่นกับเคงก์
ในเดือนมกราคม ค.ศ. 2020 เขาย้ายไปแอสตันวิลลา ทำให้เขากลายเป็นผู้เล่นชาวแทนซาเนียคนแรกที่ได้ลงเล่นและทำประตูในพรีเมียร์ลีก
สโมสรอาชีพ.
แอสตันวิลลา.
ในวันที่ 20 มกราคม ค.ศ. 2020 ซามัตตาเซ็นสัญญา 4 ปีครึ่งกับแอสตันวิลลาในพรีเมียร์ลีก ทำให้เขากลายเป็นผู้เล่นชาวแทนซาเนียคนแรกที่เซ็นสัญญากับสโมสรในพรีเมียร์ลีก และแทนซาเนียเป็นสัญชาติที่ 117 ที่จะมีผู้เล่นลงเล่นในรายการนี้ ค่าตัวที่จ่ายให้กับเคงก์โดยประมาณอยู่ที่ 8.5 ล้านปอนด์ ซามัตตาลงเล่นนัดแรกให้กับสโมสรในอีก 8 วันถัดมา ในอีเอฟแอลคัพรอบรองชนะเลิศ เลกที่สอง ที่ทีมเปิดบ้านเอาชนะเลสเตอร์ซิตีไปได้ 2–1 ช่วยให้ทีมผ่านเข้าสู่นัดชิงชนะเลิศได้สำเร็จ
ในวันที่ 1 กุมภาพันธ์ ค.ศ. 2020 ซามัตตาลงเล่นนัดแรกในลีกให้กับวิลลา ในนัดที่บุกไปแพ้บอร์นมัท 2–1 ทำให้เขากลายเป็นผู้เล่นชาวแทนซาเนียคนแรกที่ได้ลงเล่นและทำประตูในพรีเมียร์ลีก
เฟแนร์บาห์แช.
ในวันที่ 25 กันยายน ค.ศ. 2020 ซามัตตาถูกปล่อยยืมตัวให้กับเฟแนร์บาห์แชในซือเปร์ลีกจนจบฤดูกาล
ชีวิตส่วนตัว.
ซามัตตานับถือศาสนาอิสลาม โดยใน ค.ศ. 2018 เขาเคยไปแสวงบุญที่มักกะฮ์กับออมาร์ คอลลีย์ เพื่อนร่วมทีมเคงก์
เกียรติประวัติ.
ทีพี มาเซมเบ
เคงก์
แอสตันวิลลา
รางวัลส่วนตัว
ยุทธการที่มัรญุศเศาะฟัร (ค.ศ. 634)

ยุทธการที่มัรญุศเศาะฟัร เกิดใน ค.ศ. 634 ที่ดามัสกัส โทมัส พระชามาดา (ลูกเขย) ของจักรพรรดิเฮราคลิอัสแห่งไบแซนไทน์ทำหน้าที่บัญชาการ เมื่อได้ข่าวว่ากองทัพของคอลิดเดินทางมายังดามัสกัส พระองค์จึงเขียนจดหมายถึงจักรพรรดิเฮราคลีอัสที่อยู่ในเอเมซาในตอนนั้นเพื่อขอกำลังเสริม ที่มากไปกว่านั้น โทมัสส่งทหารบางส่วนไปขัดขวางกองทัพของคอลิดเพื่อที่จะได้มีเวลาเตรียมการยึดเพิ่มขึ้น หรือถ้าเป็นไปได้ ก็หยุดขบวนทหารของคอลิดเสียเลย กองทัพหนึ่งของเขาพ่ายแพ้ในยุทธการที่อัลยากูเศาะฮ์ในช่วงกลางเดือนสิงหาคม ค.ศ. 634 ใกล้ทะเลสาบทิเบเรียส ห่างจากดามัสกัส 150 กิโลเมตร ส่วนอีกกองทัพก็พ่ายแพ้ในยุทธการที่มัรญุศเศาะฟัรในวันที่ 19 สิงหาคม ค.ศ. 634 กล่าวกันว่าอุมมุฮะกีม วีรสตรีมุสลิมได้เข้าร่วมสงครามนี้ด้วย
จิรายุส ทรัพย์ศรีโสภา

จิรายุส ทรัพย์ศรีโสภา ชื่อเล่น ท็อปเก้อ (เกิด 8 กุมภาพันธ์ พ.ศ. 2533) เกิดที่กรุงเทพมหานคร ประเทศไทย เป็นนักธุรกิจผู้ก่อตั้งบริษัทบิทคับ ศูนย์แลกเปลี่ยนคริปโทเคอร์เรนซี กรรมการอิสระ บริษัท สยามราชธานี จำกัด (มหาชน) เป็นอุปนายกสมาคมฟินเท็คแห่งประเทศไทย และเป็นอนุกรรมการของสำนักงานคณะกรรมการการแข่งขันทางการค้า
ประวัติ.
"จิรายุส" เกิดและโตในครอบครัวธุรกิจขายเสื้อผ้าส่งออก เขาได้ศึกษาในระดับมัธยมที่ประเทศนิวซีแลนด์ ที่โรงเรียนมาโบเราท์ บอยส์ คอลเลจ (Marlborough Boys College) ในเมืองเบรนอิมในระดับมัธยมต้น และศึกษาต่อในระดับมัธยมปลายที่โรงเรียนวังกานุยคอลลีจิเอท (Whanganui Collegiate School) ที่เมืองวังกานุย ศึกษาต่อในระดับปริญญาตรีที่มหาวิทยาลัยแมนเชสเตอร์ ในสาขาวิชาเศรษฐศาสตร์ เกียรตินิยมอันดับหนึ่งเหรียญทอง (High Distinction) ของรุ่นการศึกษา ค.ศ. 2011 และสำเร็จการศึกษาในระดับปริญญาโทในปี ค.ศ. 2013 ที่มหาวิทยาลัยออกซฟอร์ด ในสาขาเศรษฐศาสตร์ โดยวิทยานิพนธ์ในหัวข้อ "The Determinants of Capital Inflows: The Case of Thailand" โดยมีความสนใจในวิชาเอกด้านประวัติศาสตร์เศรษฐกิจ (Economic History) และประวัติศาสตร์การเงิน (Monetary History) 
หลังสำเร็จการศึกษาในระดับปริญญาโทในปี พ.ศ. 2556 ได้ทำงานเป็นวาณิชธนากรในสถาบันการเงินที่นครเซี่ยงไฮ้ ประเทศจีนได้สามเดือน และได้ย้ายงานมาทำที่นครซานฟรานซิสโก สหรัฐอเมริกาอีกหนึ่งเดือน และได้ลาออกจากบริษัทมาวางแผนดำเนินธุรกิจในด้านบิตคอยน์
หลังจากได้ลาออกจากบริษัทเขาได้มาเปิดธุรกิจในการแลกเปลี่ยนสกุลเงินบิตคอยน์ร่วมกับเพื่อน ในปี พ.ศ. 2556 ของประเทศฟิลิปปินส์ในชื่อ "Coins.ph" และสามเดือนต่อมาได้มาร่วมเปิดเปิดศูนย์แลกเปลี่ยน "Coins.co.th" ของประเทศไทย จนกระทั่งในปี พ.ศ. 2561 เขาได้เปิดบิทคับ ธุรกิจในด้านศูนย์แลกเปลี่ยนคริปโทเคอร์เรนซี และคริปโทเคอร์เรนซีวอลเลต
ในปี พ.ศ. 2564 สภามหาวิทยาลัยรังสิต มีมติเป็นเอกฉันท์ให้มอบปริญญาศิลปศาสตรดุษฎีบัณฑิตกิตติมศักดิ์ สาขาวิชาเศรษฐกิจดิจิทัล คณะเศรษฐศาสตร์ มหาวิทยาลัยรังสิต ประเทศไทย ในพิธีประสาทปริญญาประจำปี พ.ศ. 2564 เมื่อวันที่ 23 มกราคม พ.ศ. 2565
ก่อตั้งและบริหารบริษัทบิทคับ.
จิรายุสก่อตั้ง บริษัท บิทคับ ออนไลน์ จำกัด ในปี พ.ศ. 2561 เป็นตลาดหลักทรัพย์ที่อาศัยเทคโนโลยีบล็อกเชนในการทำธุรกิจที่ได้รับรองโดยคณะกรรมการกำกับหลักทรัพย์และตลาดหลักทรัพย์ และและเป็นอนุกรรมการของสำนักงานคณะกรรมการการแข่งขันทางการค้า
ในปี พ.ศ. 2562 เขาได้ร่วมเป็นกรรมการสมาคมฟินเท็กแห่งประเทศไทย ได้มีบทบาทในการบรรยายให้ความรู้เกี่ยวกับเงินสกุลดิจิทัลในประเทศไทย รวมถึงการจัดงานประชุมในด้านสกุลเงินดิจิทัลและบล็อกเชน ทั้งกับทางภาคเอกชน และภาครัฐร่วมกับ สำนักงานนวัตกรรมแห่งชาติ (องค์การมหาชน) เครือข่ายยูโรเปียนบล็อกเชนฮับ และองค์กรนานาชาติที่ไม่แสวงผลกำไร โดยเขาได้รับรางวัล 1 ใน 100 คนของโลกที่สร้างสรรค์ผลงานด้วยเทคโนโลยีบล็อกเชน ร่วมกับคุณปรมินทร์ อินโสม ผู้พัฒนา ZCoin